b"\n_START_ARTICLE_\nOna estacion\xc3\xa0ria\n_START_SECTION_\nOnes estacion\xc3\xa0ries en l\xc3\xadnies de transmissi\xc3\xb3 d'ones de r\xc3\xa0dio\n_START_PARAGRAPH_\nEn transmissi\xc3\xb3 d'ones de r\xc3\xa0dio, les ones estacion\xc3\xa0ries en les l\xc3\xadnies de transmissi\xc3\xb3 s\xc3\xb3n summament perilloses per a la integritat f\xc3\xadsica dels components. Un aparell, el ROE-metre, mesura el percentatge de l'ona incident que \xc3\xa9s reflectida._NEWLINE_En el cas ideal en qu\xc3\xa8 s'establ\xc3\xads una ona estacion\xc3\xa0ria en la l\xc3\xadnia de transmissi\xc3\xb3, el transmissor acabaria per destruir._NEWLINE_Una ROE (Relaci\xc3\xb3 d'Ona Estacion\xc3\xa0ria) d'1,5 equival a una reflexi\xc3\xb3 de 4% de l'ona incident, i s'admet que \xc3\xa9s el m\xc3\xa0xim que un transmissor de 100 Watts a transistors pot suportar sense patir danys. En canvi, els transmissors a v\xc3\xa0lvules s\xc3\xb3n menys sensibles a les ones estacion\xc3\xa0ries.\n_START_SECTION_\nOnes sonores estacion\xc3\xa0ries\n_START_PARAGRAPH_\n\xc3\x89s un fenomen relacionat amb la reflexi\xc3\xb3 de les ones: el so, la llum i altres fen\xc3\xb2mens._NEWLINE_Una ona estacion\xc3\xa0ria es produ\xc3\xafx per la suma d'una ona i la seua ona reflectida sobre un mateix eix. La longitud d'ona de l'ona estacion\xc3\xa0ria \xc3\xa9s o la meitat o un m\xc3\xbaltiple de la meitat de la longitud d'ona de la incident._NEWLINE_Depenent com coincidisquen les fases de l'ona incident i de la reflectida, es produir\xc3\xa0 una modificaci\xc3\xb3 de l'ona resultant (augmenta l'amplitud o disminu\xc3\xafx), per la qual cosa el so resultant pot ser desagradable._NEWLINE_Quan la longitud de l'ona estacion\xc3\xa0ria \xc3\xa9s igual a una de les dimensions d'una sala (llarg, alt o ample), es diu que la sala est\xc3\xa0 en resson\xc3\xa0ncia. L'efecte \xc3\xa9s encara m\xc3\xa9s desagradable si \xc3\xa9s el cas. Hi ha punts on no arriba cap so (interfer\xc3\xa8ncia destructiva) i altres on l'amplitud es doblega (interfer\xc3\xa8ncia constructiva). Gr\xc3\xa0ficament, si v\xc3\xa9rem l'ona vor\xc3\xadem que la sinusoide ha desaparegut i l'ona ha adquirit forma de dents de serra._NEWLINE_L'ona estacion\xc3\xa0ria tamb\xc3\xa9 s'anomena eigent\xc3\xb2 o mode de la sala._NEWLINE_Tota aquesta descripci\xc3\xb3 feta per les ones sonores tamb\xc3\xa9 \xc3\xa9s aplicable a ones electromagn\xc3\xa8tiques (llum)."